**ОДОБРЯВАМ:**



**Обява за конкурс**

за свободна длъжност **„инспектор“** в отдел **„Летателна годност на граждански въздухоплавателни средства“**

**Описание на длъжността:**

Контрол по спазването на ЗГВ и издадените въз основа на него нормативни актове за безопасността на полетите в гражданското въздухоплаване; по спазването на Регламентите на Европейската комисия в областта на първоначалната и постоянната летателна годност.

Осигуряване изпълнение на непосредствените си служебни задължения поддържането на висок стандарт на безопасността и прилагането на най-добрите международни практики в областта на гражданското въздухоплаване от страна на авиационните субекти и служителите на отдел ЛГ.

Осигуряване изпълнение на утвърдения годишен график на надзора над авиационните субекти, дава предложения за промяната му при невъзможност за изпълнението му, съгласно индивидуалния си обхват на дейност ;

**Преките функционални задължения включват:**

Разглеждане и обработка на заявления за регистрация/дерегистрация на ВС, издаване на съответните Удостоверения, водене и съхраняване на записи;

Поддържане на национален Регистър на гражданските въздухоплавателни средства в Р. България, и предоставяне на информация от него при необходимост;

Разглеждане и обработка на заявления за издаване на Удостоверения за Летателна Годност и Преглед на Летателна Годност, продължаване на валидността на тези Удостоверения, водене и съхраняване на записи;

Извършване на прегледи на ВС за издаване/продължаване валидност на Удостоверения за Летателна Годност, с последващо издаване на съответните документи, водене и съхраняване на записи;

Разглеждане и обработка на заявления от персонала по Техническо Обслужване за издаване / подновяване / валидиране и продължаване валидността и класовете на Свидетелство за Правоспособност за ТО;

Организиране и провеждане на изпити на кандидати за издаване на Свидетелство за Правоспособност за ТО, оценяване на резултатите, поддържане сигурността на изпитния процес, поддържане на записи за предишни и текущи Удостоверения за Правоспособност за ТО, и съхранение на записи за всяко издадено / променено / подновено / валидирано за клас и тип свидетелство;

Периодични проверки на условията за поддържане на летателната годност на ВС, фигуриращи в Регистъра посредством проверка на техническите записи с цел да се определи пълнотата на ТО и компетентността на персонала който го изпълнява;

Преглед на бюлетини на производители на ВС/компоненти и Директиви за Летателна Годност на ЕАSА/ чужди въздухоплавателни власти с цел определяне тяхната приложимост;

Проверка на помещенията за ТО, в това число и на тези където персонала преминава обучение, организационните и за контрол на качеството процедури, на кандидати за издаване / продължаване валидност на САО и направа на препоръки съобразно обхвата на заявлението;

Периодичен надзор на сградите, процедурите и работата на притежателите на САО, изготвяне на указания и препоръки, одобряване ревизии на Програми за ТО, технически борден дневник и ОУППЛГ;

Проверка на квалификацията на лица подлежащи на одобрение, издаване на одобрения и периодични наблюдения върху работата на одобрените лица за това как изпълняват функциите си;

Издаване на одобрения на Организации за техническо обслужване (ОТО).

Периодичен надзор на ОТО с издадени одобрения за поддържането им в съответствие с изискванията;

Изпълнява всички други задачи, свързани с областите на дейност на длъжността**;**

Участва в поддържането и развиването на системата за управление на качеството – СУК в ГД ГВА;

**Минимални и специфични изисквания, предвидени в нормативните актове за заемане на длъжността:**

**Образователна степен** – висше, бакалавър

**Професионална област -** Авиационна техника, механика, електротехника, електроника, авионика или други специалности, свързани със стандартите за техническото обслужване и постоянната летателна годност на ВС и компонентите му. (Счита се, че теоретичните знания, необходими за придобиване на свидетелство за техническо обслужване на ВС категория B1, B2 или C, съгласно изискванията на Част 66, отговарят на приемливото ниво на теоретични знания.);

**Професионален опит**: минимум 3 години в осигуряване поддържането на стандартите в гражданската авиация. Продължителното упражняване на правата по свидетелство за правоспособност за техническо обслужване на ВС е предимство.

**Допълнителни умения и квалификации:**

* 1. имат или са имали професионално свидетелство AМL;
  2. имат допълнителна квалификация/обучение - курсове, организирани и провеждани от EASA и/или ICAO, както и от други одобрени организации за обучение;
  3. имат опит в техники за извършване на проверки;
  4. Компютърни умения.
  5. Свидетелство за управление на МПС.
  6. Владеене на един от официални езици на ICAO

**Начин на провеждане на конкурса:**

* Интервю.

**Основна месечна заплата –** от660лв. до 2150 лв. в зависимост от професионалния опит.

**Необходими документи за участие в конкурса:**

- заявление за участие /свободен текст /;

- копие от документ за придобита образователно-квалификационна степен, която се изисква за длъжността;

- копие от документи, удостоверяващи трудов или служебен стаж, във връзка с установяване на годините професионален опит;

- копие от други документи, свързани с изискванията за заемане на длъжността.

Документите за участие следва да бъдат представени лично или чрез пълномощник в **едномесечен срок** от публикуване на обявата в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:00 часа, телефон за допълнителна информация: 02/937 10 89 или 02/937 10 47.

Списъците на допуснатите и недопуснатите кандидати и други съобщения във връзка с конкурса да се обявяват на електронната страница на ГД ГВА на адрес: [www.caa.bg](http://www.caa.bg).